open-index/open-wikipedia-markdown huggingface dataset:
Շամիլ Շարիպով

**Շամիլ Մագոմեդովիչ Շարիպով** (, ), ռուսական ծագումով, բահրեյնցի ազատ ոճի ըմբիշ։ Ռուսաստանի առաջնության մեդալակիր, անհատական աշխարհի գավաթի հաղթող, աշխարհի և Ասիայի առաջնությունների մեդալակիր է։ Ռուսաստանի միջազգային կարգի սպորտի վարպետ։

## Սպորտային կարիերա
Մախաչկալայի Օլիմպիական պահեստային մարզական դպրոցի շրջանավարտ է և մարզվում է Շամիլ Օմարովի ղեկավարությամբ: 2019 թվականի սեպտեմբերին Բուգլենում հաղթել է Խիզրի Շիխսաիդովի պատվին անցկացված մրցաշարում՝ հաղթելով Զելիմխան Խիզրիևին, Ռասուլ Մագոմեդովին և Մագոմեդամ Դիբիրովին: 2020 թվականի հոկտեմբերին, վիճահարույց մրցավարության պատճառով, Ռուսաստանի առաջնության եզրափակչում պարտվել է Ալան Խուգաևին: 2020 թվականի դեկտեմբերին Բելգրադում նվաճել է անհատական աշխարհի գավաթը՝ եզրափակչում հաղթելով լեհ Ռոբերտ Բարանին: 2023 թվականի փետրվարին դարձել է Դաղստանի չեմպիոն: 2024 թվականի փետրվարի 2-ին հայտնի է դարձել, որ Շարիպովը մրցելու է Բահրեյնի դրոշի ներքո:

2024 թվականի մարտին Անթալիայում նվաճել է իր առաջին մեդալը Բահրեյնի ազգային հավաքականի կազմում՝ դառնալով բրոնզե մեդալակիր Յաշար Դողուի անվան միջազգային մրցաշարում:

2024 թվականի ապրիլի 12-ին Բիշքեկում, 3-րդ տեղի համար պայքարում տուշեով հաղթելով հնդիկ Կումար Անիրուդհին, դարձել է Ասիայի առաջնության բրոնզե մեդալակիր։

Բրոնզե մեդալ է նվաճել 2025 թվականի Ասիայի առաջնությունում։ 2025 թվականի սեպտեմբերին մասնակցել է Զագրեբում կայացած աշխարհի առաջնությանը՝ 125 կգ քաշային կարգում նվաճելով բրոնզե մեդալ։

## Անձնական կյանք
Ազգությամբ ավար է և ծնունդով Գերգեբիլի շրջանից: Նրա զարմիկ Խաջիմուրատ Շարիպովը մրցել է Ադրբեջանի դրոշի ներքո և արծաթե մեդալ նվաճել աշխարհի պատանեկան առաջնությունում: Ավարտել է ֆինանսական քոլեջը և ներկայումս սովորում է Դաղստանի պետական ագրարային համալսարանի ֆինանսների և վարկի բաժնում: Նրա կրտսեր եղբայրը՝ Մագոմեդ Շարիպովը, ըմբիշ է, որը մրցում է Բահրեյնի դրոշի ներքո։

## Նվաճումներ
* Միջմայրցամաքային գավաթ 2019՝ 
* Ռուսաստանի ազատ ոճի ըմբշամարտի առաջնություն 2020՝ 
* Անհատական ըմբշամարտի աշխարհի գավաթ 2020՝  
* Ասիայի ըմբշամարտի առաջնություն 2024՝ 
* Ասիայի ըմբշամարտի առաջնություն 2025՝  
* Ըմբշամարտի աշխարհի առաջնություն 2025՝ 

## Ծանոթագրություններ

## Արտաքին հղումներ
* Шамиль Шарипов – новое имя в тяжелом весе

Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ռուս ըմբշամարտիկներ
Ահմադ Ջավան

**Ահմադ Ջավան** (, ), իրանցի ազատ ոճի ըմբիշ, 2025 թվականի աշխարհի առաջնությունում նվաճել է արծաթե մեդալ և 2025 թվականի Ասիայի առաջնությունում՝ բրոնզե մեդալ։

## Կարիերա
Ջավանը ծնվել է 2003 թվականին Մաշհադում, 2021 թվականին Թեհրանում կայացած զինվորականների ըմբշամարտի աշխարհի առաջնությունում նվաճել է արծաթե մեդալ 57 կգ քաշային կարգում։ Նույն թվականին նվաճել է բրոնզե մեդալ Բելգրադում կայացած մինչև 23 տարեկանների ըմբշամարտի աշխարհի առաջնությունում։

Ամմանում կայացած 2025 թվականի Ասիայի ըմբշամարտի առաջնությունում նվաճել է բրոնզե մեդալ 61 կգ քաշային կարգում:

2025 թվականի սեպտեմբերին մասնակցել է Զագրեբում կայացած աշխարհի առաջնությանը՝ 61 կգ քաշային կարգում նվաճելով արծաթե մեդալ։ Եզրափակչում պարտվել է ռուս Զաուր Ուգուևին։

## Ծանոթագրություններ

Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Իրանցի ըմբշամարտիկներ
Ահմեդ Տաժուդինով

**Ախմեդ Մագոմեդովիչ Տաժուդինով** (, ), ծագումով ռուս և բահրեյնցի ազատ ոճի ըմբիշ, 2024 թվականի օլիմպիական չեմպիոն, 2023–2024 թվականների Ասիայի կրկնակի չեմպիոն, 2023 թվականի աշխարհի չեմպիոն և 2023 թվականի Ասիական խաղերի չեմպիոն։

## Կարիերա
Ծագումով Գերգեբիլ գյուղից է: 2021 թվականի հունվարի 27-ին Կասպիյսկում Դաղստանի պատանիների առաջնության եզրափակչում պարտվել է Շամիլ Մագոմեդովին: 2021 թվականի հոկտեմբերի 24-ին Կրասնոդարում Բեսիկ Կուդուխովի հիշատակին նվիրված պատանիների համառուսաստանյան մրցույթում դարձել է բրոնզե մեդալակիր: 2022 թվականի հունվարի 22-ին հաղթել է Դաղստանի պատանիների առաջնությունը 2022 թվականի փետրվարի 23-ին, հաղթելով Սուլեյման Օմարովին, դարձել է Դաղստանի չեմպիոն: 2022 թվականի մարտի 11-ին Խասավյուրտում Հյուսիսային Կովկասի դաշնային շրջանի առաջնության եզրափակչում պարտվել է Արտյոմ Ցխարեբովին, այդպիսով ստանալով Ռուսաստանի առաջնության ուղեգիր: 2022 թվականի մարտի 27-ին Կասպիյսկում կայացած Ռուսաստանի պատանեկան առաջնության եզրափակչում պարտվել է Աբդուլլա Կուրբանովին։ 2022 թվականի մայիսի 20-ին Մոսկվայում, եզրափակչում Ալիխան Ժաբրաիլովին հաղթելուց հետո, նվաճել է Իվան Պոդդուբնիի հուշամրցաշարը։ 2022 թվականի հունիսի 26-ին, 3-րդ տեղի համար պայքարում, հաղթել է Դավիթ Ձուգաևին և նվաճել բրոնզե մեդալը Կզիլում կայացած Ռուսաստանի առաջնությունում։ 2022 թվականի հոկտեմբերի 31-ին նրան շնորհվել է Ռուսաստանի սպորտի վարպետի կոչում։ 2022 թվականի աշնանից մրցում է Բահրեյնի դրոշի ներքո։ Բահրեյնի ազգային հավաքականի կազմում,  հաղթել է Եգիպտոսում կայացած Արաբական առաջնությունում։ 2023 թվականի ապրիլի 13-ին Աստանայում եզրափակչում հաղթել է չինացի Հաբիլա Ավուսայմանին՝ դառնալով Ասիայի չեմպիոն։

2023 թվականի սեպտեմբերի 19-ին Բելգրադում կայացած աշխարհի առաջնությունում հաղթել է Քայլ Սնայդերին։ Եզրափակչում ժամանակից շուտ հաղթել է Մագոմեդխան Մագոմեդովին և 20 տարեկանում դարձավ աշխարհի չեմպիոն։

2023 թվականի հոկտեմբերի 7-ին ոսկե մեդալ է նվաճել Հանճոուում կայացած Ասիական խաղերում։ 2024 թվականի մարտի 9-ին Անթալիայում հաղթել է «Յաշար Դողու» միջազգային մրցաշարում:

2024 թվականի ապրիլի 11-ին Բիշքեկում, եզրափակչում հաղթելով ղազախստանցի Ռիզաբեկ Այթմուխանին, նվաճել է Ասիայի առաջնության ոսկե մեդալը և դարձավ մայրցամաքի երկակի չեմպիոն:

2024 թվականի օգոստոսի 11-ին դարձել է Օլիմպիական խաղերի չեմպիոն։ Սա Բահրեյնի առաջին օլիմպիական մեդալն է ըմբշամարտում։

2025 թվականի սեպտեմբերին մասնակցել է Զագրեբում կայացած աշխարհի առաջնությանը և 97 կգ քաշային կարգում նվաճել բրոնզե մեդալ։

## Նվաճումներ
* Ռուսաստանի ազատ ոճի ըմբշամարտի պատանեկան առաջնություն 2022 - 
* Իվան Պոդուբնիի հուշամրցաշար 2022 - 
* Ռուսաստանի ազատ ոճի ըմբշամարտի առաջնություն 2022 - 
* Արաբական ըմբշամարտի առաջնություն 2022 - 
* Ասիական խաղեր 2023 - 
* Ասիայի ըմբշամարտի առաջնություն 2023 - 
* Ըմբշամարտի աշխարհի առաջնություն 2023 - 
* Ասիայի ըմբշամարտի առաջնություն 2024 - 
* Օլիմպիական խաղեր 2024 - 
* 2025 թվականի ըմբշամարտի աշխարհի առաջնություն - 

## Ծանոթագրություններ

 
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ռուս ըմբշամարտիկներ
Կատեգորիա:Ռուս մարզիկներ
Կատեգորիա:Ռուսաստանի սպորտի վարպետներ
Կատեգորիա:Օլիմպիական մեդալակիրներ
Կատեգորիա:Օլիմպիական չեմպիոններ
Արսենի Ջիոև

**Արսենի Բատիրովիչ Ջիոև** (, ) ծագումով ռուս, ադրբեջանցի ազատ ոճի ըմբիշ։ 2024 թվականի Եվրոպայի առաջնության և 2025 թվականի աշխարհի առաջնության բրոնզե մեդալակիր։

## Կարիերա
2022 թվականի մարտի վերջին Կասպիյսկում, եզրափակչում 10:9 հաշվով հաղթելով Մագոմեդգաջի Դաիտբեկովին, նվաճել է Ռուսաստանի մինչև 21 տարեկան պատանիների առաջնության ոսկե մեդալը՝ մինչև 79 կգ քաշային կարգում:

2023 թվականի օգոստոսին Բելառուսում կայացած ԱՊՀ II խաղերում Արսենի Ջիոևը դարձել է 86 կգ քաշային կարգի չեմպոին։ Եզրափակչում 8։ 2 հաշվով հաղթել է ղազախ Կանատուլի Սաթիբալդիին։

2023 թվականի դեկտեմբերին արծաթե մեդալ է նվաճել Բաքվում կայացած Ադրբեջանի առաջնությունում։ Եզրափակչում պարտվել է Մագոմեդ-Տագիրու Խանիևին։

2024 թվականի փետրվարի 13-ին հայտնի է դարձել, որ Ջիոևը մասնակցել է Բուխարեստում կայանալիք Եվրոպայի առաջնությանը։ 2024 թվականի փետրվարի 18-ին, 3-րդ տեղի համար պայքարում, հաղթել է ռուս Արսլան Բագաևին՝ դառնալով Եվրոպայի առաջնության բրոնզե մեդալակիր:

2024 թվականի մայիսին բրոնզե մեդալ է նվաճել Բաքվում կայացած մինչև 23 տարեկան մարզիկների Եվրոպայի առաջնությունում:

2024 թվականի հոկտեմբերին արծաթե մեդալ է նվաճել Ալբանիայի Տիրանայում կայացած մինչև 23 տարեկան ըմբշամարտի աշխարհի առաջնությունում։

2025  մարտին  ոսկե մեդալ է նվաճել Ալբանիայի Տիրանա քաղաքում կայացած մինչև 23 տարեկանների Եվրոպայի առաջնությունում: 2025 թվականի սեպտեմբերին մասնակցել է Զագրեբում կայացած աշխարհի առաջնությանը՝ նվաճելով բրոնզե մեդալ 86 կգ քաշային կարգում:

## Ծանոթագրություններ

Կատեգորիա:Ըմբշամարտի աշխարհի առաջնության մեդալակիրներ
Լի Ջու Սիլ

**Լի Ջու Սիլ** (, ), հարավկորեացի դերասանուհի:

## Կենսագրություն և կարիերա
Ծնվել է 1944 թվականի մարտի 8-ին Բուչոնում, Գյոնգի նահանգում, ճապոնական գաղութացման շրջանում։ 2010 թվականին Վոնկվանգի համալսարանում ստացել է հանրային առողջության դոկտորի կոչում:

1965 թվականին սկսել է կարիերան որպես թատրոնի դերասանուհի: 1988 թվականին արժանացել է «Պեքսան» մրցանակի՝ «Լավագույն թատերական դերասանուհի» անվանակարգում։ Կինոյում և հեռուստատեսությունում առավել հայտնի էր «Գնացք դեպի Բուսան» ֆիլմում (2016) և «Կաղամարի խաղ» հեռուստասերիալում (2024) խաղացած դերերով, դերը վերջինիումս դարձել է նրա վերջին աշխատանքը:

1993 թվականին նրա մոտ ախտորոշվել է կրծքագեղձի քաղցկեղի 3-րդ փուլ, որը շուտով անցել է 4-րդ փուլ։ Չնայած նրան, որ բժիշկները տվել են նրան մեկ տարվա կյանք, նրան հաջողվել է ապաքինվել տասներեք տարվա բուժումից հետո: 2024 թվականի նոյեմբերին Լի Ջու Սիլի մոտ ստամոքսի քաղցկեղ էր ախտորոշվել: 2025 թվականի փետրվարի 2-ին դստեր տանը նրա մոտ արձանագրվել է սրտի կանգ և 81 տարեկանում մահացել է Այջոնբուի Սուրբ Մարիամի հիվանդանոցում:

## Ընտրված ֆիլմագրություն

## Ծանոթագրություններ

Կատեգորիա:Հարավկորեացի դերասաններ
Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասաններ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Ստեֆանոս Կապինո

**Ստեֆանոս Կապինո** (,), հույն ֆուտբոլիստ, Լեհաստանի «Մեձ» ակումբի դարպասապահ: Հանդես է եկել Հունաստանի հավաքականում։

## Ակումբային կարիերա
Կարիերան սկսել է Կորիդալոսում գործող «Աետոս» սիրողական ակումբի համակարգում։ Թեև նրան առաջինը նկատել են «Օլիմպիակոսի» սկաուտները, և նույնիսկ հասցրել է երկուսուկես ամիս մարզվել թիմի հետ, սակայն 2007 թվականի հունիսին «Պանատինաիկոսը» կարողացել է առաջ անցնել նրանցից և պայմանագիր կնքել Ստեֆանոսի հետ․ տրանսֆերի գումարը կազմել է 17 հազար եվրո։

«Պաոում» Կապինոն հետզհետե հաստատվել է որպես մեկնարկային կազմի խաղացող մինչև 18 և մինչև 21 տարեկանների թիմերի կազմում։

2011 թվականի սեպտեմբերի 17-ին «Ատրոմիտոսի» դեմ խաղում նորամուտն է նշել Սուպերլիգայում՝ փոխարինելով թիմի հեռացված հիմնական դարպասապահին։ Միևնույն ժամանակ, «Պանատինաիկոսի» կազմում դարձել է երբևէ խաղադաշտ դուրս եկած ամենաերիտասարդ դարպասապահը (17 տարեկան, 6 ամսական և 9 օրականում)։

2014 թվականի հուլիսին տեղափոխվել է «Մայնց 05»՝ կնքելով պայմանագիր մինչև 2018 թվականը։ «Մայնց 05-ի» կազմում մեկ տարի խաղալուց հետո Կապինոն վերադարձել է  Հունաստան՝ եռամյա պայմանագիր կնքելով «Օլիմպիակոսի» հետ։ 2018 թվականի փետրվարի 7-ին պայմանագիր է կնքել անգլիական ֆուտբոլային լիգայի չեմպիոնշիփի «Նոթինգհեմ Ֆորեսթ» ակումբի հետ։

2018 թվականի օգոստոսի 1-ին Կապինոն միացել է գերմանական «Վերդերին»․ գործարքի մանրամասները չեն հրապարակվել։ 2019 թվականի հուլիսին երկարաձգել է պայմանագիրը ակումբի հետ։

## Միջազգային կարիերա
Հանդես է եկել Հունաստանի մ-17 և մ-19 հավաքականներում: Մինչև 17 տարեկանների հավաքականի ամենաերիտասարդ ֆուտբոլիստն է՝ նորամուտը նշել է 15 տարեկանում։

2011 թվականի նոյեմբերի 15-ին՝ 17 տարեկան 241 օրականում Ռումինիայի հավաքականի դեմ ընկերական խաղում նորամուտն է նշել ազգային հավաքականում՝ դառնալով Հունաստանի հավաքականի կազմում երբևէ խաղացած ամենաերիտասարդ խաղացողը։

## Ձեռքբերումներ
«**Պանատինաիկոս»**
* Հունաստանի չեմպիոն՝ 2015/2016
* Հունաստանի Գավաթի գավաթակիր՝ 2014
* Հունաստանի Գավաթի եզրափակչի գավաթակիր՝ 2015/2016

## Վիճակագրություն
### Ակումբային վիճակագրություն
*2012 թվականի ապրիլի 14-ի դրությամբ*

### Հանդիպումներ ազգային հավաքականում
*2018 թվականի նոյեմբերի 23-ի դրությամբ* 

**Ընդհանուր՝ խաղացված հանդիպումներ՝ 9, բաց թողնված գոլեր՝ 10, հաղթանակներ՝ 2, ոչ-ոքի՝ 3, պարտություններ՝ 4։**

## Ծանոթագրություններ

## Արտաքին հղումներ
* 
* 
* 

 
Կատեգորիա:Հունաստանի հավաքականի ֆուտբոլիստներ
Կատեգորիա:Մայնց 05-ի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Օլիմպիակոս Պիրեյոսի ֆուտբոլիստներ
Հան Չոնգ-սոնգ

**Հան Ջոնգ Սոնգ** (, ), հյուսիսկորեացի ազատ ոճի ըմբիշ, 2025 թվականի աշխարհի չեմպիոն, 2025 թվականի Ասիայի չեմպիոն, 2022 թվականի ամառային Ասիական խաղերի արծաթե մեդալակիր։

## Կարիերա
2022 թվականին նվաճել է արծաթե մեդալ 57 կգ քաշային կարգում Հանճոուում կայացած Ամառային Ասիական խաղերում։ Եզրափակչում պարտվել է ճապոնացի Տոշիհիրո Հասեգավային։

2025 թվականին հաղթել է Ասիայի ըմբշամարտի առաջնությունը 57 կգ քաշային կարգում։ Եզրափակիչ գոտեմարտում հաղթել է իրանցի Միլադ Վալիզադեին։

2025 թվականի սեպտեմբերին Զագրեբում կայացած աշխարհի առաջնությունում դարձել է աշխարհի չեմպիոն 57 կգ քաշային կարգում։ Եզրափակչում հաղթել է ղրղզ ըմբիշ Բեքթաթ Ալմազ ուլուին։

## Նվաճումներ
* Ամառային Ասիական Խաղեր 2022 -  
* Ասիայի ըմբշամարտի առաջնություն 2025 - 
* Ըմբշամարտի աշխարհի առաջնություն 2025 - 

## Ծանոթագրություններ

Կատեգորիա:Ըմբշամարտի աշխարհի առաջնության մեդալակիրներ
Թայմուրազ Սալկազանով

**Թաջմուրազ Մաիրբեկովիչ Սալկազանով** (, ), ռուս և օս ազգության, սլովակ ազատ ոճի ըմբիշ, հանդես է գալիս 74 կգ քաշային կարգում։ Ներկայացնում է Սլովակիան 2018 թվականից և 74 կգ քաշային կարգում Եվրոպայի քառակի չեմպիոն է։

## Կարիերա
Սալկազանովը 2018 թվականին Ռումինիայի Բուխարեստ քաղաքում կայացած ըմբշամարտի մինչև 23 տարեկանների աշխարհի առաջնությունում նվաճել է ոսկե մեդալ տղամարդկանց 70 կգ քաշային կարգում։ 2019 թվականին բրոնզե մեդալ է նվաճել Ղազախստանի Նուր-Սուլթան քաղաքում կայացած ըմբշամարտի աշխարհի առաջնությունում տղամարդկանց 79 կգ քաշային կարգում։ 2020 թվականին Սալկազանովը Սերբիայի Բելգրադ քաղաքում կայացած ըմբշամարտի անհատական ​​աշխարհի գավաթի խաղարկությունում նվաճել է բրոնզե մեդալ 74 կգ քաշային կարգում։

2021 թվականի մարտին Սալկազանովը մասնակցել է Հունգարիայի Բուդապեշտ քաղաքում կայացած Եվրոպայի որակավորման մրցաշարին՝ փորձելով որակավորվել 2020 թվականի Տոկիոյում (Ճապոնիա) կայանալիք ամառային օլիմպիական խաղերում։ Նա չի որակավորվել այս մրցաշարում, ինչպես նաև չկարողացավ որակավորվել Բուլղարիայի Սոֆիա քաղաքում անցկացված Համաշխարհային օլիմպիական որակավորման մրցաշարում։

2021 թվականի ապրիլին Սալկազանովը հաղթել է 2021 թվականի Եվրոպայի առաջնությունում։

2022 թվականին Սալկազանովը նվաճել է ոսկե մեդալ Իտալիայի Հռոմ քաղաքում անցկացված Matteo Pellicone Ranking Series 2022 առաջնությունում։ Նվաճել է արծաթե մեդալ 2022 թվականի ըմբշամարտի աշխարհի առաջնությունում։

Սալկազանովը նվաճել է ոսկե մեդալ Խորվաթիայի Զագրեբ քաղաքում անցկացվող ըմբշամարտի Եվրոպայի 2023 թվականի առաջնությունում՝ ազատ ոճի տղամարդկանց 74 կգ քաշային կարգի եզրափակչում 3-1 հաշվով հաղթելով իտալացի Ֆրենկ Չամիզոյին։ Հասել է եզրափակիչ՝ 5-0 հաշվով հաղթելով մակեդոնացի Ռասուլ Շապիևին, քառորդ եզրափակիչում՝ 3-0 հաշվով հայ Հրայր Ալիխանյանին և կիսաեզրափակիչում՝ վրացի Ավթանդիլ Կենչաձեին 5-1 հաշվով։

Սալկազանովը նվաճել է ոսկե մեդալ Ռումինիայի Բուխարեստ քաղաքում անցկացված ըմբշամարտի 2024 թվականի Եվրոպայի առաջնությունում։ Ոսկե մեդալի համար պայքարում հաղթել է թուրք Սոներ Դեմիրթաշին։ Սալկազանովը մասնակցել է Բաքվում (Ադրբեջան) կայացած 2024 թվականի ըմբշամարտի Եվրոպայի օլիմպիական որակավորման մրցաշարին՝ փորձելով որակավորվել Փարիզում (Ֆրանսիա) կայանալիք 2024 թվականի ամառային օլիմպիական խաղերին։ Պարտվել է իր գոտեմարտում, այդպիսով չկարողանալով որակավորվել Օլիմպիական խաղերի։ Ավելի ուշ Սալկազանովը որակավորվել է Օլիմպիական խաղերին Ստամբուլում (Թուրքիա) կայացած 2024 թվականի ըմբշամարտի աշխարհի օլիմպիական որակավորման մրցաշարում։  Օլիմպիական խաղերում մրցել է տղամարդկանց ազատ ոճի 74 կգ քաշային կարգում։

2025 թվականի ապրիլին Բրատիսլավայում կայացած Եվրոպայի առաջնությունում նվաճել է բրոնզե մեդալ 74 կգ քաշային կարգում։ Երրորդ տեղի համար պայքարում հաղթել է հունգարացի՝ Մուրադ Կուրամագոմեդովին։ 2025 թվականի սեպտեմբերին մասնակցել է Զագրեբում կայացած աշխարհի առաջնությանը՝ նվաճելով բրոնզե մեդալ 74 կգ քաշային կարգում։

## Նվաճումեր

## Ծանոթագրություններ

 
Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ռուս ըմբշամարտիկներ
Արաշ Յոսիդա

**Արաշի Յոշիդան** (, ), ճապոնացի ազատ ոճի ըմբիշ։ Ոսկե մեդալ է նվաճել 2023 թվականի Ասիայի ըմբշամարտի առաջնությունում և 2025 թվականի Ասիայի ըմբշամարտի առաջնությունում։

## Կարիեա
Նվաճել է ոսկե մեդալ՝ 11-4 հաշվով հաղթելով Ռիզաբեկ Այթմուխանին Ղազախստանի Աստանա քաղաքում անցկացված 2023 թվականի ըմբշամարտի Ասիայի առաջնության եզրափակչում։

2025 թվականին Ալբանիայի Տիրանա քաղաքում կայացած Մուհամետ Մալոյի անվան մրցաշարում առաջին գոտեմարտում 10-0 հաշվով հաղթել է հայ Գուրգեն Սիմոնյանին, քառորդ եզրափակիչում 11-1 տեխնիկական առավելությամբ գերազանցել է վրացի Դաթո Փիրուզաշվիլիին, կիսաեզրափակիչում ոչ-ոքի՝ 5-5 հաշվով ամերիկացի Քայլ Սնայդերին։ Եզրափակչու 3-2 հաշվով հաղթելէ իրանցի Էրֆան Ալիզադեին և նվաճեց ոսկե մեդալը։ Հորդանանի Ամման քաղաքում կայացած 2025 թվականի Ասիայի ըմբշամարտի առաջնության եզրափակչում 7-1 հաշվով հաղթելով Ռիզաբեկ Այթմուխանին, այդպիսով դառնալով Ասիայի կրկնակի չեմպիոն։

2025 թվականի սեպտեմբերին մասնակցել է Զագրեբում կայացած աշխարհի առաջնությանը և 97 կգ քաշային կարգում նվաճել բրոնզե մեդալ։

## Ծանոթագրություններ

 
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ճապոնացի ըմբշամարտիկներ
2015 թվականն Արցախում

Ստորև ներկայացված է **[[2015]] թվականին [[Արցախ]]ում** տեղի ունեցած իրադարձությունները։

## Գործող պաշտոնյաներ

## Իրադարձություններ
### Հունվար
* Հունվարի 3 - Ադրբեջանի հատուկ նշանակության ստորաբաժանումների զինված խմբերը փորձեցին դիվերսիոն ներթափանցում կատարել Արցախյան շփման գծում, սակայն Արցախի պաշտպանության բանակի կողմից հետ մղվեցին՝ կրելով զգալի կորուստներ:
* Հունվարի 6 - Արցախի պաշտպանության բանակի հատուկ նշանակության ստորաբաժանումները շփման գծի տարբեր ուղղություններով իրականացնում են պատժիչ գործողություններ, ինչի հետևանքով հայկական կողմը ունենում է 2 զոհ, իսկ ադրբեջանական կողմը՝ 3 զոհ (այլ տեղեկություններով՝ 7 զոհ):
* Հունվարի 31 - Գորիս-Ստեփանակերտ ավտոճանապարհի Տեղ գյուղի հատվածում տեղի ունեցած բախում Արցախի ոստիկանության և «Նախախորհրդարան» քաղաքացիական շարժման ներկայացուցիչների միջև։

### Մայիս
* Մայիսի 3 - Անցկացվեց Արցախի 6-րդ գումարման Ազգային ժողովի ընտրությունները, որին մասնակցեց  72․039 մարդ։

## Տես նաև
* 2014 թվականն Արցախում
* 2016 թվականն Արցախում

## Ծանոթագրություններ

Կատեգորիա:2010-ականներ Արցախում
Կատեգորիա:2015 Ասիայում
Կատեգորիա:2015 Արցախում
Կատեգորիա:2015 Եվրոպայում
Կատեգորիա:21-րդ դարի տարեթվեր Արցախում
12 to 12

**«12 to 12»,** ամերիկացի երգիչ և երգահան *Sombr*-ի երգը: Այն 2025 թվականի հուլիսի 24-ին թողարկել են *Warner Records-ը* և երգչի սեփական *SMB* լեյբլը։ Երգը գրել է բացառապես *Sombr*-ը, իսկ պրոդյուսերը եղել է Թոնի Բերգը։ Սա եղել է նրա առաջիկա՝ «I Barely Know Her» ստուդիական ալբոմի չորրորդ սինգլը: Երգում համատեղվել են 80-ականների սինթի-փոփը և նոր ալիքը՝ ֆանկի և բլյուզի տարրերի հետ, որոնք ընդգծվում են *Sombr*-ի վոկալով, որը տատանվում է ֆալցետից մինչև կոպիտ մռթմռթոց։ Երաժշտական տեսահոլովակում նկարահանվել է Էդիսոն Ռեյը:

## Կազմ
«12 to 12»-ը համեմատվել է Tame Impala-ի աշխատանքի հետ՝ արտացոլելով «80-ականներից ոգեշնչված նոստալգիկ սինթ-փոփի և նյու վեյվի ալիքային էֆեկտը»։ *Sombr*-ի «փոփոխվող» վոկալը հերթագայում է «ցանկալի ֆալցետի» և «քաղցած, աղավաղված մռնչոցի» միջև, ամբողջ երգի ընթացքում, ինչպես ասվում էր, այն «արտահայտում է քաղաքավարություն և չարաճճիություն»: *Sombr-*ն երգել է իր սիրելիի համար՝ չիմանալով, թե արդյոք իր զգացմունքները փոխադարձ են։ Երգի ընթացքում նա սկսել է կասկածել, որ, արդյոք հարաբերությունները արժեր շարունակել, և, վերջին հաշվով, սկսում է կասկածել սեփական ինքնագնահատականի վրա։

«12 to12»-ը գրվել է սի մաժոր տոնայնությամբ՝ 4.4 չափով և րոպեում 124 հարված տեմպով:

## Երաժշտական տեսահոլովակ
Երաժշտական տեսահոլովակը, որի ռեժիսորը Գաս Բլեքն է, թողարկվել է 2025 թվականի հուլիսի 24-ին։ Ամերիկացի երգչուհի Էդիսոն Ռեյը նույնպես մասնակցել է դրան: Տեսանյութը սկսվում է Sombr-ի ուշ գիշերային շոու վարելով, ապա նրան հրավիրում են որպես հյուր և նա հարցազրույց է վերցնում ինքն իրենից։ Այնուհետև տեսախցիկը ցույց է տալիս հանդիսատեսի մեջ նստած Ռեյին, որը սկսում է պարել մի սենյակում, որը երբեմն դատարկ է, երբեմն՝ լի մարդկանցով։ Այլ տեսարաններում Sombr-ը  անգիտակից վիճակում լողում է լողավազանում:

## Չարթ
### Շաբաթական չարթեր

## Ծանոթագրություններ

## Արտաքին հղումներ
* 

Կատեգորիա:2025 սինգլներ
Կոտա Տակահասի

**Կոտա Տակահաշի** (, ), ճապոնացի ազատ ոճի ըմբիշ, 2025 թվականի աշխարհի առաջնության և 2024 թվականի Ասիայի առաջնության չեմպիոն։

## Կարիերա
2024 թվականին Բիշքեկում կայացած Ասիայի առաջնությունում նվաճել է ոսկե մեդալ 74 կգ քաշային կարգում։ Եզրափակչում հաղթել է տաջիկ Վիկտոր Ռասադինին.  Նույն թվականին դարձել է մինչև 23 տարեկանների աշխարհի չեմպիոն Տիրանայում, նվաճելով ոսկե մեդալ 74 կգ քաշային կարգում։

2025 թվականին հաղթել է Բուդապեշտում կայացած Գրան պրի մրցաշարում՝ եզրափակչում հաղթելով ադրբեջանցի մարզիկ Մագոմեդ-Բաշիր Խանիևին։

2025 թվականի սեպտեմբերին Զագրեբում կայացած աշխարհի առաջնությունում դարձել է աշխարհի չեմպիոն 74 կգ քաշային կարգում։ Եզրափակիչ գոտեմարտում հաղթել է ալբանացի Չերմեն Վալիևին։ Գոտեմարտի ընթացքում ալբանացին վնասել է ծունկը և ստիպված է եղել դադարեցնել գոտեմարտը։

## Նվաճումներ
* Ասիայի ըմբշամարտի առաջնություն 2024՝  
* Ըմբշամարտի աշխարհի առաջնություն 2025՝ 

## Ծանոթագրություններ

 
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ճապոնացի ըմբշամարտիկներ
Ձյուդոյի Աֆրիկայի առաջնություն 1997

**Ձյուդոյի Աֆրիկայի առաջնություն 1997**, անցկացվել է 1997 թվականի հուլիսի 17-ից 19-ը Մարոկկոյի Կասաբլանկա քաղաքում:

## Մեդալակիրներ
### Տղամարդիկ

### Կանայք

## Մեդալներ

## Ծանոթագրություններ

## Արտաքին հղումներ
* 

Կատեգորիա:1990-ականներ Մարոկկոյում
Կատեգորիա:1997 ձյուդոյում
Կատեգորիա:Ձյուդոյի Աֆրիկայի առաջնություններ
Խիդիր Սայպուդինով

**Խիդիր Կուրբանովիչ Սաjպուդինով** (, ), ծագումով ռուս, բահրեյնցի ազատ ոճի ըմբիշ։ Աշխարհի և Ասիայի առաջնությունների մրցանակակիր։

## Կարիերա
Ծնվել է Խուչադա գյուղում: 2021 թվականի հունվարի վերջին զբաղեցրել է 5-րդ հորիզոնականը Կասպիյսկում կայացած Դաղստանի երիտասարդական առաջնությունում: 2021 թվականի մարտի 6-ին Խասավյուրտում նվաճել է բրոնզե մեդալ Հյուսիսային Կովկասի դաշնային շրջանի երիտասարդական առաջնությունում:

2022 թվականի հունվարի 21-ին Խասավյուրտում նվաճել է բրոնզե մեդալ Դաղստանի պատանեկան առաջնությունում՝ նվիրված Ա.Կարապետյանի և Մագոմեդ Ռամազանովի հիշատակին: 2022 թվականի մարտին Կասպիյսկում նվաճել է բրոնզե մեդալ Ռուսաստանի պատանեկան առաջնությունում: 2022 թվականի աշնանից մրցում է Բահրեյնի դրոշի ներքո: Նրա դեբյուտը եղել է Դինմուհամեդ Կունաևի հուշամրցաշարը Ղազախստանի Տարազ քաղաքում 2022 թվականի նոյեմբերի սկզբին, որտեղ նվաճել է բրոնզե մեդալ: Մի քանի օր անց, Եգիպտոսում Բահրեյնի ազգային հավաքականի կազմում, զբաղեցրել է երկրորդ հորիզոնականը Արաբական առաջնությունում: 2023 թվականի հունիսի սկզբին Սաիպուդինովը Բիշքեկում կայացած UWW վարկանիշային մրցաշարում նվաճել է արծաթե մեդալ, իսկ 2023 թվականի հունիսի կեսերին հաղթել է Երևանում կայացած Ստեփան Սարգսյան գավաթի միջազգային մրցաշարում։

2024 թվականի մարտին Թուրքիայի Անթալիայում եզրափակչում հաղթել է Էնխբայարին Բյամբադորջին՝ հաղթելով Յաշար Դողուի միջազգային մրցաշարում։

2025 թվականին Ամմանում կայացած Ասիայի առաջնությունում նվաճել է արծաթե մեդալ 79 կգ քաշային կարգում։ 2025 թվականի սեպտեմբերին մասնակցել է Զագրեբում կայացած աշխարհի առաջնությանը՝ նվաճելով բրոնզե մեդալ 79 կգ քաշային կարգում։

## Ծանոթագրություններ

 
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ռուս ըմբշամարտիկներ
Արմենակ Կարապետյան

**Արմենակ Արշակի (Աշոտի) Կարապետյան** (), սովետական ազատ ոճի ըմբիշ, մարզիչ, ՌԽՖՍՀ (1967 թվական) և ԽՍՀՄ (1970 թվական) վաստակավոր մարզիչ, Դաղստանի ՀԽՍՀ մշակույթի վաստակավոր գործիչ (1973 թվական)։

## Կենսագրություն
Կարապետյանը ծնվել է 1928 թվականի փետրվարի 23-ին Ադրբեջանական ԽՍՀ Լեռնային Ղարաբաղի Ինքնավար Մարզի Մարտունու շրջանի Ննգի գյուղում։ Այնտեղից նրա ընտանիքը տեղափոխվել է Դերբենդ։

Սկսել է զբաղվել ըմբշամարտով 1946 թվականին և դարձել է սպորտի վարպետ 1956 թվականին։ Ներկայացրել է «Դինամո» մարզական ընկերությունը (Մախաչկալա)։ Գրեթե միաժամանակ, 1948 թվականին, սկսել է մարզչական աշխատանք կատարել։ Դաղստանում ազատ ոճի ըմբշամարտի դպրոցի հիմնադիրն է։ Մարզել է Հյուսիսային Կովկասում ազատ ոճի ըմբշամարտի առաջին օլիմպիական չեմպիոն Զագալավ Աբդուլբեկովին։ Մարզել է ավելի քան 20 սպորտի վարպետների՝ Օլիմպիական խաղերի, աշխարհի և Եվրոպայի առաջնությունների չեմպիոններ և մրցանակակիրներ։ Նրանց թվում են Յուրի Շահմուրադովը, Զագալավ Աբդուլբեկովը, Արսեն Ալլահվերդիևը, Նաբի Մագոմեդովը, Մեջիդ Մագոմեդովը և ուրիշներ։ 

Մարզել է Դաղստանի ազատ ոճի ըմբշամարտի ազգային հավաքականը և աշխատել է Ալի Ալիևի անվան բարձրագույն մարզական վարպետության դպրոցում։

1998 թվականին Արմենակ Արշակովիչին շնորհվել է Մախաչկալա քաղաքի պատվավոր քաղաքացու կոչում։

Մահացել է 2000 թվականի հունիսի 13-ին Մախաչկալայում։ Իր կամքի համաձայն՝ թաղվել է Դերբենտում՝ Հայկական գերեզմանատանը՝ իր եղբայրների և քույրերի գերեզմանների կողքին։

Մախաչկալայում անցկացվում է Արմենակ Կարապետյանի հիշատակին նվիրված մրցաշար։

## Ծանոթագրություններ

## Արտաքին հղումներ
* ЧЕМПИОНАТ РСФСР — 1988: КАК ДАГЕСТАНЦЫ БРАЛИ «ЯКУТСКИЙ»… 
* «Он будет добиваться результата где угодно» 
* Арсену Алахвердиеву исполнилось 65 лет 
* Али Алиев 

  
Կատեգորիա:Խորհրդային ըմբշամարտիկներ
Կատեգորիա:ԽՍՀՄ վաստակավոր մարզիչներ
Մելահաթ Գյուրսել

**Մելահաթ Գյուրսել** (Melahat Gürsel, ), Թուրքիայի առաջին տիկին 1960 թվականի մայիսի 27-ից մինչև 1966 թվականի մարտի 28-ը՝ ամուսնու՝ Ջեմալ Գյուրսելի նախագահության օրոք։

Մելահաթը ծնվել է 1899 թվականին։ Նրա հայրը օսմանյան «Համիդիե» հածանավի գլխավոր ինժեներն էր։ 

1927 թվականին Մելահաթը ամուսնացել է բանակի սպա Ջեմալ բեյի հետ, որի հետ նրան ծանոթացրել էր ավագ եղբայրը։ Այս ամուսնությունից ծնվել է նրանց որդին՝ Օզդեմիրը։ Հետագայում զույգը որդեգրել է նաև երկու դուստր՝ Հաթիջեին և Թյուրքանին։

1960 թվականի մայիսի 27-ին թուրքական բանակի սպաները ռազմական հեղաշրջում են իրականացրել և տապալել վարչապետ Ադնան Մենդերեսի կառավարությունը: Չորս աստղանի գեներալ Ջեմալ Գյուրսելը, որն այն ժամանակ թուրքական բանակի հրամանատարն էր, հեղափոխականների կողմից նշանակվել է պետության ղեկավար՝ առանց առաջնորդի: Նա պաշտոնավարել է մինչև 1966 թվականի մարտի 28-ը՝ հիվանդության պատճառով Թուրքիայի ազգային մեծ ժողովի կողմից իր նախագահական լիազորությունների դադարեցնելը։

Նա մահացել է 1974 թվականի փետրվարի 23-ին ժամը 11:30-ին՝ 75 տարեկան հասակում Իզմիրի Քարշըյաքա քաղաքի Դենիզ Բոսթանլը թաղամասում գտնվող իր տանը։ Հաջորդ օրը նրա մարմինը տեղափոխվել է Ստամբուլ և կրոնական հուղարկավորությունից հետո թաղվել է Զինջիրլիքյու գերեզմանատանը։

## Ծանոթագրություններ

Կատեգորիա:Թուրքիայի առաջին տիկնայք
Կատեգորիա:1899 ծնունդներ
Կատեգորիա:1974 մահեր
Կատեգորիա:Զինջիրլիքույու գերեզմանատանը թաղվածներ
Ամիր Հոսեյն Ֆիրուզպուր

**Ամիր Հոսեյն Ֆիրուզպուր** (,), իրանցի ազատ ոճի ըմբիշ, 2025 թվականի աշխարհի առաջնության բրոնզե մեդալակիր, Ասիայի եռակի չեմպիոն (2022, 2024, 2025)։

## Կենսագրություն
Ֆիրուզպուրը ծնվել է 2002 թվականին Ջույբարում։ 2022 և 2024 թվականներին հաղթել է ըմբշամարտի աշխարհի առաջնությունը մինչև 23 տարեկանների առաջնությունը:

2022 թվականին Ուլան Բատորում կայացած Ասիայի առաջնությունում հաղթել է 92 կգ քաշային կարգում։ Եզրափակչում հաղթել է Մոնղոլիայից իր մրցակցին։ 2024 թվականին կրկին հաղթել է Բիշքեկում կայացած Ասիայի առաջնությունում՝ եզրափակչում հաղթելով ուզբեկ ըմբիշ Շերզոդ Պոյոնովին։

Ամմանում կայացած 2025 թվականի Ասիայի ըմբշամարտի առաջնությունում նվաճել է ոսկե մեդալ 92 կգ քաշային կարգում։ Եզրափակչում հաղթեց  հնդիկ Դիպակ Պունիային։

2025 թվականի սեպտեմբերին մասնակցել է Զագրեբում կայացած աշխարհի առաջնությանը՝ 92 կգ քաշային կարգում նվաճելով բրոնզե մեդալ։ Երրորդ տեղի համար պայքարում հաղթել է Ղազախստանի ներկայացուցիչ Կամիլ Կուրուգլիևին։

Նրա եղբայրը՝ Մոհամմադ Սադեղը, նույնպես ըմբիշ է։

## Ծանոթագրություններ

 
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Իրանցի ըմբշամարտիկներ
Նուրկոժա Կայպանով

**Նուրկոժա Կայպանով** (, ) ղազախստանցի ազատ ոճի ըմբիշ։ Ըմբշամարտի աշխարհի առաջնության չեմպիոն։

## Կարիերա
2019 թվականին Կաիպանովը նվաճել է ոսկե մեդալ Չինաստանի Սիան քաղաքում կայացած Ասիայի ըմբշամարտի առաջնությունում տղամարդկանց 70 կգ քաշային կարգում։ 2019 թվականի Ղազախստանի Նուր-Սուլթան քաղաքում կայացած ըմբշամարտի աշխարհի առաջնությունում նվաճել է արծաթե մեդալ տղամարդկանց 70 կգ քաշային կարգում։ Նույն թվականին նվաճել է արծաթե մեդալ Չինաստանի Ուհան քաղաքում կայացած 2019 թվականի Ռազմական համաշխարհային խաղերում տղամարդկանց 74 կգ քաշային կարգում։

2021 թվականին Կաիպանովը նվաճեկ է բրոնզե մեդալներից մեկը Հռոմում (Իտալիա) կայացած Matteo Pellicone Ranking Series-ի 74 կգ քաշային կարգում։ 

Կայպանովը մասնակցել է 2024 թվականի Ասիական ըմբշամարտի օլիմպիական որակավորման մրցաշարին Բիշքեկում, փորձելով որակավորվել Փարիզում (Ֆրանսիա) կայանալիք 2024 թվականի ամառային օլիմպիական խաղերին։ Պարտվել է իր երկրորդ գոտեմարտում, և չի որակավորվել Օլիմպիական խաղեր։ Կայպանովը մասնակցել է 2024 թվականի ըմբշամարտի համաշխարհային օլիմպիական որակավորման մրցաշարին, որը տեղի է ունեցել Ստամբուլում։

Նուրկոժա Կայպանովը ոսկե մեդալ է նվաճել 2024 թվականին Ալբանիայի մայրաքաղաք Տիրանայում կայացած ըմբշամարտի աշխարհի առաջնությունում՝ տղամարդկանց ազատ ոճի 70 կգ քաշայինների եզրափակչում 5:3 հաշվով հաղթելով ճապոնացի Յոշինոսուկե Աոյագիին։ Նուրկոժա Կայպանովն առաջին գոտեմարտում 9:0 հաշվով հաղթել է իսրայելցի Միտչ Ֆայնսիլվերին, երկրորդում՝ մոլդովացի Նիկոլայ Գրահմեզին՝ 14:2, քառորդ եզրափակիչում՝ վրացի Ակակի Կեմերթելիձեին՝ 12:2, իսկ կիսաեզրափակչում՝ տաջիկ Աբդուլմազիդ Կուդիևին՝ 13:2։

2025 թվականին դարձել է Ասիայի չեմպիոն 74 կգ քաշային կարգում։ 2025 թվականի սեպտեմբերին մասնակցել է Զագրեբում կայացած աշխարհի առաջնությանը՝ նվաճելով բրոնզե մեդալ 70 կգ քաշային կարգում։

## Ծանոթագրություններ

 
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ղազախ ըմբշամարտիկներ
Եղիշե Ամիրխանյան

**Եղիշե Ավետիսի Ամիրխանյան** (), պետական հայ աշխատող, ՀԽՍՀ վաստակավոր իրավաբան։

## Կենսագրություն
Ծնվել է 1918 թվականին Նոր Բայազետ (այժմ՝ Գավառ) քաղաքում։ Միջնակարգ կրթությունը ստանալուց հետո ընդունվել է Երևանի պետական համալսարանի իրավագիտության ֆակուլտետ։ Ուսումն անավարտ է թողել, մեկնել բանակ և մասնակցել Երկրորդ համաշխարհային պատերազմին։ Հյուսիսային Կովկասի և Ուկրաինական երկրորդ ռազմաճակատներում եղել է վաշտի հրամանատար։ Մարտերում ցուցաբերած խիզախության և արիության համար պարգևատրվել է երեք շքանշանով և բազմաթիվ մեդալներով։ Ծանր վիրավորվելուց հետո զորացրվել է, ուսումը շարունակել համալսարանում՝ այն ավարտելով 1947 թվականին։ Աշխատանքի է նշանակվել նախ Կալինինոյում, այնուհետև 1952 թվականին որպես դատախազ սկսել է աշխատել Կիրովականում։ 1962 թվականին Եղիշե Ամիրխանյանը Երևանի Սպենդարյանի շրջանի, ապա ավելի քան տասը տարի եղել է Երևանի դատախազը։ ՀԽՍՀ Գերագույ խորհրդի նախագահության հրամանագրով 1972 թվականին նրան շնորհվել է հանրապետության վաստակավոր իրավաբանի պատվավոր կոչում։

1976-1992 թվականներին, որպես հանրապետական կարգի անհատական թոշակառու, աշխատել է հանրապետության Գերագույն դատարանում որպես ավագ խորհրդական։

## Ծանոթագրություններ

Կատեգորիա:ՀՀ վաստակավոր իրավաբաններ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Հայ իրավաբաններ
Կատեգորիա:Հայ դատախազներ
Կատեգորիա:Հայ պետական գործիչներ
Կատեգորիա:Գավառի պատվավոր քաղաքացիներ
Ձյուդոյի Աֆրիկայի առաջնություն 1998

**Ձյուդոյի Աֆրիկայի առաջնություն 1998**, անցկացվել է 1998 թվականի հուլիսի 23-ից 26-ը Սենեգալի մայրաքաղաք Դակարում:

## Մեդալակիրներ
### Տղամարդիկ

### Կանայք

## Ծանոթագրություններ

## Արտաքին հղումներ
* 

Կատեգորիա:1998 ձյուդոյում
Կատեգորիա:Ձյուդոյի Աֆրիկայի առաջնություններ
Մարտուն Ասասյան

**Մարտուն Աշոտի Ասասյան** (), հայ լրագրող, բանաստեղծ, խմբագիր։ Գրել է նաև երգեր։

## Կենսագրություն
Մարտուն Ասասյանը ծնվել է 1932 թվականին Գորիս քաղաքում։ 1947 թվականից ապրել և աշխատել է Կապանում։ Ավարտել է Կապանի թիվ 2 դպրոցը։ 1955 թվականին ավարտել է Երևանի պետական համալսարանի բանասիրական ֆակուլտետը։ Աշխատել է Կապանի «Պղնձի համար» թերթի խմբագրությունում, այնուհետև «Կապանի կյանք» ամենօրյա ռադիոհաղորդումների ստուդիայում որպես գլխավոր խմբագիր։ Ղեկավարել է Կապանի գրական բաժանմունքը։

Գրել սկսել է դպրոցական տարիներից։ Տպագրվել է «Ավանգարդ», «Գրական թերթ», «Լրաբեր» (ԱՄՆ), «Սյունիք» և այլ պարբերականներում, «Գրական Գորիս» ալմանախում։

Մահացել է 1998 թվականին Կապանում։

2010 թվականին տպագրվել է Մարտուն Ասասյանի «Որ ես ապրեի ինձանից հետո» արձակ և չափածո ժողովածուն։

## Արտաքին հղումներ
* Մարտուն Ասասյանին նվիրված միջոցառում Կապանում. մաս 1
* Մարտուն Ասասյանին նվիրված միջոցառում Կապանում. մաս 2
* Մարտուն Ասասյանին նվիրված միջոցառում Կապանում. մաս 3
* Մարտուն Ասասյանին նվիրված միջոցառում Կապանում. մաս 4
* Մարտուն Ասասյանին նվիրված միջոցառում Կապանում. մաս 5

## Ծանոթագրություններ

Կատեգորիա:Հայ խմբագիրներ
Կատեգորիա:Հայ լրագրողներ
Կատեգորիա:Հայ բանաստեղծներ
Crack a Bottle

«**Crack a Bottle**», Էմինեմի, Դոկտոր Դրեյի և 50 Cent-ի հիփ հոփ երգը Էմինեմի «Relapse» ալբոմից։ 2009 թվականի փետրվարի 12-ին՝ վաճառքի առաջին իսկ շաբաթվա ընթացքում, գերազանցվեց վճարովի ներբեռնումների ռեկորդը, որը կանգ առավ 418․000 ներբեռնումների թվի վրա՝ գերազանցելով նախորդ ռեկորդը՝ T.I.-ի և Ռիհաննայի «Live Your Life» երգը։ Այդ ռեկորդը հաջորդ շաբաթ գերազանցվել է ռեփեր Ֆլո Ռիդայի «Right Round» երգով։

Երգը 52-րդ Գրեմմի մրցանակաբաշխության ժամանակ արժանացել է Գրեմմի մրցանակի՝ «Դուետի կամ խմբի լավագույն ռեփ կատարում» անվանակարգում։

## Պատմություն
«Crack a Bottle» երգը թողարկվել է 2008 թվականի դեկտեմբերին, երբ երգի անավարտ տարբերակը ներառվել է *4th Quarter Pressure Part 2* միքսթեյփում՝ «Number one» վերնագրով, մինչդեռ երգի ամբողջական տարբերակը թողարկվել է 2009 թվականի հունվարի 6-ին: Տարբեր լրատվամիջոցներ հաղորդել են, որ երգը պետք է լիներ Էմինեմի «Relapse» ալբոմի առաջին սինգլը, սակայն, *Italian branch of Universal Music Group*, Interscope Records-ի սեփականատերը հետագայում հերքել է սա՝ պնդելով, որ «Crack a Bottle»-ը պարզապես գովազդային ձայնագրություն էր: Այս ամենի հետ մեկտեղ, երգը թողարկվել է 2009 թվականի փետրվարի 2-ին՝ հասանելի դառնալով վճարովի թվային ներբեռնման համար։ 50 Cent-ը հայտարարել է, որ երգը կներառվի իր «Before I Self Destruct» ալբոմում։ Դանիել Հարլինգը կարծել է, որ երգը երկու ալբոմում էլ կլինի և՛«Relapse»-ում, և՛ «*Before I Self Destruct»*-ում, իսկ Դանիել Կրեպսը ասել է, որ դեռ վստահ չէ, թե որ ալբոմում այն կհայտնվի։ Չնայած խառնաշփոթին՝ *Universal* ընկերությունը ի վերջո հայտարարել է, որ «Crack a Bottle» երգը ներառվելու է Relapse ալբոմում, սակայն այն չպետք է համարվի ալբոմի առաջին սինգլը։

## Երաժշտական տեսահոլովակ
Երգի համար նկարահանվել է տեսահոլովակ, որի հիմնական գաղափարը կառուցված էր ձայնագրմանը մասնակցած յուրաքանչյուրի յուրահատուկ ոճի համադրության վրա։ Տեսահոլովակում սկզբում հայտնվում է մի մուրացկան, որը ձգվում է դեպի շիշը։ Հանկարծ շիշը բացվում է տիկնիկի տան պես։ Երգի հատվածի սկսվելուց տեսախցիկը մոտենում է այս կամ այն «սենյակին», որտեղ «կենտրոնացած» է յուրաքանչյուր ռեփերի ոճը, Էմինեմն ունի բանտախուց երկատված բանտարկյալի հետ տեսարանով (ում տեսքը հիշեցնում է 50 Cent-ի *I'll Still Kill* տեսահոլովակը), Դրեի մոտ դա դաջվածքների սրահ է, իսկ 50 Cent-ի մոտ՝ գիշերային ակումբ։ Վերջում շիշը կրկին հավաքվում է, իսկ մուրացկանը ջարդում է այն։ Պարզվում է, որ շիշը դատարկ է։ Նույն տեսահոլովակը ցուցադրվում է նաև հեռուստատեսությամբ՝ որպես «3 A.M.» երաժշտական տեսահոլովակ։

## Երգացանկ
; Թվային բաշխում

## Երաժշտական անձնակազմ
* Էրիկ «Ջեսուս» Քումս - բաս կիթառ
* Մարկ Բեթսոն - ստեղնաշարային գործիքներ
* Դաունի Փարքեր - ստեղնաշարային գործիքներ
Գործիքային մասը նունպես հմինված է Mike Brant - Mais dans la Lumiere-ի երաժշտական ​​ստեղծագործության վրա։

## Չարթեր

 

## Ծանոթագրություններ

Կատեգորիա:2009 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Էմինեմի երգեր
Կատեգորիա:Էմինեմի սինգլներ
Hollaback Girl

«**Hollaback Girl**», ամերիկացի երգչուհի Գվեն Ստեֆանիի երգը նրա առաջնաելութային «Love. Angel. Music. Baby» անհատական ​​ալբոմից (2004):

2005 թվականի մարտին երգը թողարկվել է որպես առանձին սինգլ։ Այն եղել է այս ալբոմի երրորդ սինգլը «What You Waiting For?» և «Rich Girl» սինգլներից հետո։

Երգը հասել է ԱՄՆ-ում առաջին հորիզոնականին (Billboard Hot 100-ում) և Մեծ Բրիտանիայում՝ 8-րդ հորիզոնականին (UK Singles Chart-ում)։

Այս երգը դարձել է պատմության մեջ առաջինը, որն օրինականորեն (փողի դիմաց) ներբեռնվել է 1 միլիոն անգամ։

## Տեսահոլովակ
Երաժշտական կայք *Songfacts*-ը հաղորդում է․

## Չարթեր

### Ամսական չարթեր

### Տարեկան չարթ

## Հավաստագրեր

## Ծանոթագրություններ

Կատեգորիա:2005 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Սինգլներ այբբենական կարգով
Ձյուդոյի Աֆրիկայի առաջնություն 1999

**Ձյուդոյի Աֆրիկայի առաջնություն 1999**, անցկացվել է 1999 թվականի սեպտեմբերի 11-ից 14-ը Հարավաֆրիկյան Հանրապետության Յոհաննեսբուրգ քաղաքում:

## Մեդալակիրներ
### Տղամարդիկ

### Կանայք

## Ծանոթագրություններ

## Արտաքին հղումներ
* 

Կատեգորիա:1999 ձյուդոյում
Կատեգորիա:Ձյուդոյի Աֆրիկայի առաջնություններ
Հրաչյա Պողոսյան (ըմբշամարտիկ)

**Հրաչյա Պողոսյան** (), հունահռոմեական ոճի հայ ըմբիշ, մրցում է 63 կգ քաշային կարգում։

## Կարերիա
Զբաղեցրել է հինգերորդ հորիզոնականը 2022 և 2023 թվականի ըմբշամարտի աշխարհի առաջնությունում։

Պողոսյանը բրոնզե մեդալ է նվաճել Զագրեբում կայացած 2023 թվականի ըմբշամարտի Եվրոպայի առաջնությունում 2021 և 2022 թվականների Եվրոպայի առաջնություններում զբաղեցրել է հինգերորդ հորիզոնականը։

Բրոնզե մեդալ է նվաճել 2024 թվականի Երևանում կայացած զինվորական ըմբշամարտի աշխարհի առաջնությունում։

Պողոսյանը երկու անգամ բրոնզե է նվաճել մինչև 23 տարեկանների ըմբշամարտի աշխարհի առաջնությունում (2021, 2022) և ոսկե մեդալ 2021 թվականի Եվրոպայի մինչև 23 տարեկանների ըմբշամարտի առաջնությունում։ Բրոնզե մեդալներ է նվաճել Եվրոպայի պատանիների առաջնությունում 2017 և 2019 թվականներին, ինչպես նաև 2016 թվականի պատանեկան աշխարհի առաջնությունում։

2025 թվականի սեպտեմբերին Զագրեբում կայացած աշխարհի առաջնությունում 63 կգ քաշային կարգում նվաճել է աշխարհի առաջնության բրոնզե մեդալ։

## Ծանոթագրություններ

Կատեգորիա:Հայ ըմբշամարտիկներ
Tears (երգ, Սաբրինա Քարփենթեր)

**«Tears»**, ամերիկացի երգչուհի Սաբրինա Քարփենթերի երգը։ Այն թողարկվել է 2025 թվականի օգոստոսի 29-ին որպես նրա «*[[Man’s Best Friend]]*» (2025) յոթերորդ ստուդիական ալբոմի երկրորդ սինգլ։

## Նախապատմություն և թողարկում
2025 թվականի հունիսի 5-ին «Manchild» առաջատար սինգլի թողարկումից հետո Քարփենթերը հուլիսի 23-ին երկրպագուների և սոցիալական ցանցերի օգտատերերի օգնությամբ սկսել է բացահայտել երգերի վերնագրերը իր առաջիկա «*[[Man’s Best Friend]]*» յոթերորդ ստուդիական ալբոմից։  Օգոստոսի 1-ին նա ներկայացրել է երկրորդ թրեքի անվանումը՝ «Tears»։  Այդ ժամանակ էլ հրապարակվել է լուսանկար, որում երգչուհին կանգնած է «Tears» մակագրությամբ սպիտակ բազկաթոռին պառկած շան ձագի կողքին։  Ալբոմի թողարկումից մեկ շաբաթ առաջ Քարփենթերը հայտարարել էր, որ այդ երգը թողարկվելու է որպես երկրորդ սինգլ ալբոմի հետ միաժամանակ օգոստոսի 29-ին։  Պաշտոնական թողարկումից առաջ հաղորդվում էր, որ «Tears»-ը հավանության է արժանացել երկրպագուների կողմից ալբոմի փակ լսումների ժամանակ։

## Երաժշտություն և տեքստ
«Tears»-ը դիսկոյի տարրերով երգ է, որտեղ Քարփենթերը երգում է այն մասին, թե ինչպես է անսպասելիորեն հուզվում տղամարդու քաղաքավարի վարքից, ավելի շատ նրա բարքերից, քան հենց բառերից: Կրկներգում նա հասկանալ է տալիս, որ այդ նուրբ ժեստերը բավական են իրեն օրգազմի հասցնելու համար։

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Սաբրինա Քարփենթերի երգեր
Ձյուդոյի Աֆրիկայի առաջնություն 2000

**Ձյուդոյի Աֆրիկայի առաջնություն 2000**, անցկացվել է 2000 թվականի մայիսի 9-ից 12-ը Ալժիրի մայրաքաղաք Ալժիրում:

## Մեդալակիրներ
### Տղամարդիկ

### Կանայք

## Մեդալներ

## Ծանոթագրություններ

## Արտաքին հղումներ
* 

Կատեգորիա:2000 ձյուդոյում
Կատեգորիա:Ձյուդոյի Աֆրիկայի առաջնություններ
NEB-84

**NEB-84,** () հաջորդական թափանցող մարտագլխիկով կիրառվող օդ-երկիր դասի ռումբ: Մշակվել է Թուրքիայում՝ ստորգետնյա ռազմական թիրախների ոչնչացման համար:

## Բնութագիր
NEB-84-ը Թուրքիայում մշակված առաջին զրահաթափանց, հակաբունկերային ռումբն է: Այն նախատեսված է Mark 84 շարքի ընդհանուր նշանակության ռումբերի հետ համատեղելի բոլոր կործանիչների, մասնավորապես՝ Թուրքիայի ռազմաօդային ուժերի F-16 և F-4E կործանիչների համար։ Ունակ է խոցել 35 մետր խորության վրա գտնվող ամրացված բետոնե շերտ: NEB-ի արտաքին երկրաչափությունը, ուղղորդման հավաքածուի միջերեսները, զանգվածը, զանգվածի կենտրոնը և իներցիայի բնութագրերը նման են Mark 84 ընդհանուր նշանակության ռումբին: NEB-84-ը համատեղելի է թուրքական HGK ճշգրիտ ուղղորդման համակարգի և ամերիկյան GBU-10E/B լազերային ուղղորդման համակարգի հետ:

Հիմնական առանձնահատկություններ՝

* Բարձր ներթափանցման արդյունավետություն նույնիսկ ցածր արագության հարվածով՝ տարբեր անկյունների դեպքում,
* Բարձր արդյունավետություն երկրորդային թիրախների դեմ՝ նախապես ձևավորված մասնիկներով, որոնք օգտագործվում են հիմնական միջուկի նախագծման մեջ,
* Կառավարվող ընթացք և պայթյուն,
* Օգտագործման հնարավորություն բազմաթիվ տեսակի թիրախների դեմ,
* Օգտագործման հնարավորություն Mark 84-ի հետ համատեղելի բոլոր ուղղորդման համակարգերի հետ,
* Կարող է արձակվել Mark 84-ը տեղափոխող ցանկացած ինքնաթիռից։

Հիմնական թիրախներ՝

* Զինապահեստներ,
* Ստորգետնյա նավթաքիմիական պահեստներ,
* Բունկերներ,
* Օդանավերի անգարներ,
* Հրամանատարական և կառավարման կենտրոններ։

## Ծանոթագրություններ

## Արտաքին հղումներ
* TRT

Կատեգորիա:Զենք այբբենական կարգով
Ձյուդոյի Աֆրիկայի առաջնություն 2001

**Ձյուդոյի Աֆրիկայի առաջնություն 2001**, անցկացվել է 2001 թվականի նոյեմբերի 6-ից 9-ը Լիբիայի մայրաքաղաք Տրիպոլիում:

## Մեդալակիրներ
### Տղամարդիկ

### Կանայք

## Ծանոթագրություններ

## Արտաքին հղումներ
* 

Կատեգորիա:2000-ականներ Լիբիայում
Կատեգորիա:2001 ձյուդոյում
Կատեգորիա:Ձյուդոյի Աֆրիկայի առաջնություններ
Բռնի տեղահանության և պահանջատիրության օր

**Բռնի տեղահանության և պահանջատիրության օր**, Արցախի Հանրապետության հիշատակի օր, որը նշվում է յուրաքանչյուր տարվա սեպտեմբերի 19-ին։ Այն խորհրդանշում է Արցախի հայերի բռնի տեղահանությունը 2023 թվականի սեպտեմբերի 19-ին Ադրբեջանի սանձազերծած լայնամասշտաբ հարձակման և դրան նախորդած 9-ամսյա շրջափակման հետևանքով։ Տեղահանության հետևանքով Արցախից բռնությամբ տեղահանվեց ավելի քան 100․000 հայ։ 

Հիշատակի օրը սահմանվել է 2025 թվականի սեպտեմբերի 19-ին՝ Արցախի Ազգային ժողովի արտահերթ նիստում, որում ընդունված օրենքով՝ «Արցախի Հանրապետության տոների և հիշատակի օրերի մասին» օրենքում կատարվել է լրացում։

## Պատմություն
2023 թվականի սեպտեմբերի 19-ին Ադրբեջանը լայնամասշտաբ հարձակում սկսեց Արցախի վրա: Հարձակմանը նախորդել էր Արցախի շուրջ 9 ամիս տևած շրջափակումը: Ռազմական օբյեկտների և մարտական դիրքերի հետ միաժամանակ ադրբեջանական ուժերը ռմբակոծեցին նաև քաղաքացիական բնակավայրերը:

Ադրբեջանական հարձակման հետևանքով զոհվեց 223 մարդ, այդ թվում՝ 20 խաղաղ բնակիչ, որոնցից 6-ը անչափահաս երեխա: Կրակը դադարեց սեպտեմբերի 20-ին, երբ Արցախի իշխանությունները ընդունեցին զենքերը վայր դնելու Ադրբեջանի առաջարկը, որը փոխանցվել էր Արցախում տեղակայված ռուսական խաղաղապահ առաքելության միջոցով: Նույն օրը Ադրբեջանը հրապարակեց արցախահայերի «ինտեգրման» ծրագիր և հայտարարեց, որ պատրաստվում է հանդիպման Արցախի ներկայացուցիչների հետ:

9-ամսյա շրջափակումից, 24-ժամյա ռազմական գործողությունից և Արցախի պետականության լուծարման մասին հայտարարությունից հետո ավելի քան 120.000 հայ բռնի կերպով տեղահանվեց, տեղափոխվելով հիմնականում Հայաստան:

Այդ օրերին Ադրբեջանը ապօրինի ձերբակալեց Արցախի ռազմաքաղաքական ղեկավարներին, այդ թվում՝ նախկին պետնախարար Ռուբեն Վարդանյանին, արտաքին գործերի նախկին նախարար Դավիթ Բաբայանին, ինչպես նաև երեք նախկին նախագահների: Ընդհանուր առմամբ առնվազն 18 գերեվարված արցախցի ղեկավարներ ներկայումս գտնվում են Բաքվի բանտերում, որտեղ ընթանում է նրանց կեղծ դատավարությունը:

Սեպտեմբերի 25-ին պայթեց Ստեփանակերտի բենզինի պահեստը: Պայթյունից զոհվեց 219 մարդ, վիրավորվեց ավելի քան 290, իսկ 22 մարդ համարվում է անհետ կորած:

Ադրբեջանի հարձակման ընթացքում և դրան հաջորդած օրերին Հայաստանում և սփյուռքում լայնորեն քննադատվեց Հայաստանի իշխանությունների քաղաքականությունը: Հայաստանի իշխանությունները ռազմական աջակցություն չցուցաբերեցին Արցախին, ինչի հետևանքով արցախահայությունը փաստացի մնաց միայնակ Ադրբեջանի ագրեսիայի դեմ:

## Հիշատակի օրվա հաստատում
2025 թվականի սեպտեմբերի 19-ին, Արցախի Ազգային ժողովի որոշմամբ՝ սեպտեմբերի 19-ը հայտարարվեց «Բռնի տեղահանության և պահանջատիրության օր»: Այն հիշատակում է արցախահայության հայրենազրկումը և միաժամանակ ընդգծում հայության պահանջատիրական օրակարգը՝ տեղահանվածների իրավունքների վերականգման և անվտանգության միջազգային երաշխիքների անհրաժեշտությունը:

## Նշանակություն
Սեպտեմբերի 19-ը խորհրդանշում է արցախահայության պատմական հայրենիքից բռնի տեղահանությունը և դրա հետևանքով առաջացած ազգային ողբերգությունը։ Օրը միաժամանակ ծառայում է որպես հիշատակի և պահանջատիրության օր, ընդգծելով, որ արցախահայության իրավունքների վերականգնումը մնում է հայ ժողովրդի և միազգային իրավունքի կարևոր հարցերից մեկը։

## Ծանոթագրություններ

Կատեգորիա:Արցախի տոներ և հիշատակի օրեր
Կատեգորիա:2025 Արցախում
Ձյուդոյի Աֆրիկայի առաջնություն 2002

**Ձյուդոյի Աֆրիկայի առաջնություն 2002**, անցկացվել է 2002 թվականի հոկտեմբերի 4-ից 7-ը Եգիպտոսի մայրաքաղաք Կահիրեում:

## Մեդալակիրներ
### Տղամարդիկ

### Կանայք

## Ծանոթագրություններ

## Արտաքին հղումներ
* 

Կատեգորիա:2002 ձյուդոյում
Կատեգորիա:Ձյուդոյի Աֆրիկայի առաջնություններ
Ձյուդոյի Աֆրիկայի առաջնություն 2004

**Ձյուդոյի Աֆրիկայի առաջնություն 2004**, անցկացվել է 2004 թվականի մայիսի 7-ից 8-ը Թունիսի մայրաքաղաք Թունիսում:

## Մեդալակիրներ
### Տղամարդիկ

### Կանայք

## Ծանոթագրություններ

## Արտաքին հղումներ
* 

Կատեգորիա:2004 ձյուդոյում
Կատեգորիա:Ձյուդոյի Աֆրիկայի առաջնություններ
Վախթանգ Լոլուա

**Վախթանգ Լոլուա** (, ) վրացի հունահռոմեական ոճի ըմբիշ, հանդես է գալիս 55 կգ քաշային կարգում: 2025 թվականի աշխարհի առաջնության չեմպիոն, բրոնզե մեդալ է նվաճել Բրատիսլավայում կայացած 2025 թվականի ըմբշամարտի Եվրոպայի առաջնությունում։

## Կարիերա
Վախթանգ Լոլուան սկսել է ըմբշամարտով զբաղվել փոքր տարիքից՝ Վրաստանում։ Իր առաջին միջազգային հաջողությանը հասել է 2024 թվականի մինչև 17 տարեկանների ըմբշամարտի աշխարհի առաջնությունում, որտեղ 60 կգ քաշային կարգում նվաճել է արծաթե մեդալ։

2025 թվականի հունիսին մասնակցել է Իտալիայի Կաորլե քաղաքում կայացած ըմբշամարտի Եվրոպայի մինչև 20 տարեկանների առաջնությանը, որտեղ 60 կգ քաշային կարգում նվաճել է բրոնզե մեդալ։ Նույն թվականին մասնակցել է Սլովակիայի Բրատիսլավա քաղաքում անցկացված 2025 թվականի ըմբշամարտի Եվրոպայի առաջնությանը և նվաճեց բրոնզե մեդալ 55 կգ քաշային կարգում։ Քառորդ եզրափակչում Ադրբեջանի ներկայացուցիչ Էլդանիզ Ազիզլիին պարտվելուց հետո, Լոլուան բրոնզե մեդալի համար գոտեմարտում 8-1 հաշվով հաղթել է Հայաստանի ներկայացուցիչ Մանվել Խաչատրյանին։

2025 թվականի սեպտեմբերին Լոլուան ներկայացրել է Վրաստանը Խորվաթիայի Զագրեբ քաղաքում կայացած ըմբշամարտի աշխարհի առաջնությունում, որտեղ նվաճել է ոսկե մեդալ տղամարդկանց հունահռոմեական ոճի ըմբշամարտի 55 կգ քաշային կարգում։ Առաջին փուլում տեխնիկական առավելությամբ 9ճ1 հաշվով հաղթել է չինացի Շի Հուոյինգին, ապա քառորդ եզրափակիչում 3-2 հաշվով հաղթել է ռումինացի Դենիս Միհային։ Կիսաեզրափակիչում 2–2 հաշվով հաղթել է թուրք ըմբիշ Մուհամմեթ Էմին Չակիրին և անցել եզրափակիչ։ Եզրափակչում 9-7 հաշվով հաղթել է իրանցի Փայամ Ահմադիին՝ նվաճելով աշխարհի չեմպիոնի տիտղոսը։

## Ծանոթագրություններ

 
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ըմբշամարտի աշխարհի չեմպիոններ
Կատեգորիա:Վրացի ըմբշամարտիկներ
Ռոբերտ Ֆրիչ

**Ռոբերտ Ֆրիչ** (, ), հունգարացի հունահռոմեական ոճի ըմբիշ։ 2023 թվականի Սերբիայի մայրաքաղաք Բելգրադում կայացած ըմբշամարտի աշխարհի առաջնությունում նվաճել է արծաթե մեդալ 72 կգ քաշային կարգում։ 2022 թվականի Բուդապեշտում (Հունգարիա) կայացած ըմբշամարտի Եվրոպայի առաջնությունում նվաճել է ոսկե մեդալ 72 կգ քաշային կարգում։

## Կարիերա
Վարշավայում կայացած ըմբշամարտի 2021 թվականի Եվրոպայի առաջնությունում հունգարացի մարզիկը նվաճել է բրոնզե մեդալ 72 կգ քաշային կարգում: Բրոնզե մեդալի համար պայքարում հաղթեց ռուս Չինգիզ Լաբազանովին։ Օսլոյում կայացած աշխարհի առաջնությունում զբաղեցրել է 17-րդ հորիզոնականը:

2022 թվականին Բուդապեշտում կայացած ըմբշամարտի Եվրոպայի առաջնությունում հաղթել է 72 կգ քաշային կարգում իր բոլոր գոտեմարտերում և դարձել չեմպիոն։ Նույն թվականին մասնակցել է Բելգրադում կայացած աշխարհի առաջնությանը և զբաղեցրել է 8-րդ հորիզոնականը։

2025 թվականի սեպտեմբերին Զագրեբում կայացած աշխարհի առաջնությունում 77 կգ քաշային կարգում նվաճել է աշխարհի առաջնության բրոնզե մեդալ։

## Նվաճումներ

## Ծանոթագրություններ

 
Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Հունգարացի ըմբշամարտիկներ
Թոմաս Շենկլենդ

**Թոմաս Օտտո «Թոմ» Շենկլենդ** (, ), անգլիացի ռեժիսոր, կինոյի և հեռուստատեսության սցենարիստ: Նա հայտնի է, որպես «WAZ. Խոշտանգումների պալատ» (2007 թվական) և «Երեխաներ» (2008 թվական) ֆիլմերի և «Ուրվականներ» (2011 թվական), «Ripper Street» (2012 թվական) և «Անհայտ կորածը» (2014 թվական) հեռուստասերիալների ռեժիսոր:  «Անհայտ կորածը» (2014 թվական) հեռուստասերիալի համար նա 2015 թվականին առաջադրվել է «Էմմի» մրցանակի՝ մինի-սերիալի, ֆիլմի և դրամատիկական հաղորդման լավագույն ռեժիսուրա անվանակարգում:

Նա նաև երկու անգամ առաջադրվել է BAFTA մրցանակի՝ որպես լավագույն կարճամետրաժ ֆիլմ՝ «Խայծ» (1999 թվական) և «Նահանջ» (2000 թվական) ֆիլմերի համար։

## Ֆիլմագրություն
### Ֆիլմեր

* Bubbles (1998, կարճամետրաժ)
* Խայծ (1999, կարճամետրաժ)
* Ցած իջնելով (2000, կարճամետրաժ)
* WAZ. Խոշտանգումների պալատ (2007)
* երեխաներ (2008)

### Հեռուստատեսություն
* Սրտեր և ոսկորներ (2000, էպիզոդ. "Once There Was a Way to Get Back Home")
* Աշխատանքային օրվա ավարտ (2001, 3 էպիզոդ)
* Ոչ մի գիշեր չի երկարի (2002, հեռուստաֆիլմ)
* Family Business (2004, էպիզոդ "1.01")
* Տեսուչ Ջերիքոն (2005, էպիզոդ "The Hollow Men")
* Ագաթա Քրիստիի Միսս Մարփլը (2006-2010, 2 էպիզոդ)
* Ստվերներ (2011, 3 էպիզոդ)
* Դիրկ Ջենթլի (2012, 3 էպիզոդ)
* Ripper Street (2012, 4 էպիզոդ)
* Անհայտ կորածը (2014, 8 էպիզոդ)
* Չար քաղաք (2015, էպիզոդ. "Pilot")
* Լքվածները (2015, 1 էպիզոդ)
* Թշվառները (2018, 6 էպիզոդ)
* Քաղաք և քաղաք (2018)
* Օձ (2021, 4 էպիզոդ)
* ՍԱՍ. Անհայտ հերոսներ (2022, 6 էպիզոդ)
* Լեոպարդ (2025, 5 էպիզոդ)

## Ծանոթագրություններ

## Հղումներ
* 

 
Կատեգորիա:Բրիտանացի սցենարիստներ
Կատեգորիա:Բրիտանացի ռեժիսորներ